સંસદમાં ઝારખંડથી મુસ્લિમોનું પ્રતિનિધિત્વ નથી

વર્ષ 2014ની લોકસભા ચૂંટણીમાં રાજ્યમાં એક પણ મુસ્લિમ સાંસદ ચૂંટાયા ન હતા. હાલ થઈ રહેલી લોકસભા ચૂંટણીમાં કોઈ પણ પ્રમુખ પાર્ટી કે ગઠબંધને તેમને ટિકિટ આપી નથી. 

સ્પષ્ટ છે કે આ વખતે પણ અહીંથી કોઈ મુસ્લિમ એમપી બનશે નહીં. આવું છેલ્લી ઘણી ચૂંટણીઓથી થતું આવ્યું છે. 

ફુરકાન અંસારી એકમાત્ર મુસ્લિમ રાજનેતા છે, જેમને ઝારખંડથી સાંસદ બનવાની તક મળી. તેમના પછી કોઈ પણ મુસ્લિમને ન તો લોકસભા જવાની તક મળી, ન રાજ્યસભા. 

ઝારખંડ રાજ્ય ગઠન (15 નવેમ્બર 2000) બાદ વર્ષ 2004માં ફુરકાન અંસારીએ કૉંગ્રેસની ટિકિટ પર ગોડ્ડાથી લોકસભા ચૂંટણી જીતી હતી. 

ત્યારબાદ ચૂંટણીમાં ફરી તેઓ જીતી શક્યા નહીં. આ વખતે પણ તેઓ ટિકિટ માટે ઇચ્છતા હતા પરંતુ ગોડ્ડા બેઠક મહાગઠબંધનમાં સામેલ ઝારખંડ વિકાસ મોર્ચા (પ્રજાતાંત્રિક)ના ખાતામાં જતી રહી. 

તેઓ ચૂંટણી લડી શક્યા નહીં. શરૂઆતના વિરોધ બાદ હવે તેઓ મૌન છે. 

તમે આ વાંચ્યું કે નહીં?

વિધાનસભામાં પણ અલ્પસંખ્યક

ફુરકાન અંસારી ઝારખંડના મુસ્લિમ રાજનેતા છે

ઝારખંડની 81 સભ્યોની વિધાનસભામાં હાલ માત્ર બે મુસ્લિમ ધારાસભ્યો છે. બન્ને એક જ પાર્ટી કૉંગ્રેસથ... બીજા 4000 અક્ષરો માટે લેખ ચાલુ રાખો:
ી ચૂંટાયેલા છે. 

ઝારખંડ અલગ થતા સમયે અહીં પાંચ મુસ્લિમ ધારાસભ્યો હતા. વર્ષ 2005ની વિધાનસભા ચૂંટમીમાં તેમની સંખ્યા ઘટીને માત્ર 2 થઈ ગઈ. 

વર્ષ 2009માં યોજાયેલી ચૂંટણીમાં માત્ર 3 મુસ્લિમ ધારાસભ્ય બન્યા. તેઓ ક્યાં તો કૉંગ્રેસમાંથી જીત્યા અથવા તો ઝારખંડ મુક્તિ મોર્ચાથી. 

ભાજપે છેલ્લાં 19 વર્ષ દરમિયાન અહીંથી કોઈ પણ મુસ્લિમને વિધાનસભા, લોકસભા કે રાજ્યસભાના ઉમેદવાર બનાવ્યા નથી. આ કારણોસર ભાજપમાંથી કોઈ મુસ્લિમ આજ સુધી સાંસદ કે ધારાસભ્ય બની શક્યા નથી. 

ઝારખંડમાં સૌથી વધારે ભાજપનું શાસન રહ્યું છે. તેના પરિણામ સ્વરૂપે મુસ્લિમોનું મંત્રીમંડળમાં પ્રતિનિધિત્વ નહીવત્ પ્રમાણમાં છે. 

આખરે કેમ?

કૉંગ્રેસનો દાવો છે કે તેઓ મુસ્લિમને પ્રતિનિધિત્વ આપે છે

ઝારખંડ વિધાનસભાના પૂર્વ અધ્યક્ષ અને કૉંગ્રેસના વર્તમાન ધારાસભ્ય આલમગીર આલમે કહ્યું છે કે તેમની પાર્ટીએ હંમેશાં મુસ્લિમોનું પ્રતિનિધિત્વ આપ્યું છે. 

તેમનું કહેવું છે, "એ વાત સાચી છે કે આ વખતે અમે લોકસભા ચૂંટણીમાં કોઈ મુસ્લિમ ઉમેદવાર ઉતાર્યા નથી પરંતુ મહાગઠબંધને પહેલાંથી જ નક્કી કરી લીધું છે કે ઝારખંડથી કોઈ મુસ્લિમને જ રાજ્યસભા મોકલવામાં આવશે. તેવામાં પ્રતિનિધિત્વ ન હોવાનો સવાલ ઊઠવો ન જોઈએ."

આલમગીર આલમે બીબીસીને કહ્યું, "જુઓ, હવે ચૂંટણીની પ્રક્રિયા ઘણી બદલાઈ ગઈ છે. ટિકિટ તેમને મળે છે, જે સીટ કાઢી શકે. અમે વ્યૂહરચના અંતર્ગત ગોડ્ડા સીટ બાબુલાલ મરાંડીની પાર્ટીને આપી છે. તેનો મતલબ એવો નથી કે કૉંગ્રેસ અલ્પસંખ્યકો (મુસ્લિમો)ને લઈને ગંભીર નથી." 

"ઝારખંડમાં તો અમારો રાજપાટ જ રહ્યો નથી. મધુ કોડા જ્યારે મુખ્યમંત્રી બન્યા, ત્યારે મને વિધાનસભા અધ્યક્ષ બનાવવામાં આવ્યા. હાજી હુસૈન અંસારી અને મન્ના મલ્લિક મંત્રી પણ રહ્યા. 

તેમણે એમ પણ કહ્યું કે ભાજપ મુસ્લિમોની અવગણના કરે છે. તે મુસ્લિમ વિરોધી પાર્ટી છે. તેમની પાસે સાંપ્રદાયિક તુષ્ટીકરણ સિવાય બીજો કોઈ મુદ્દો બચ્યો નથી. અમારી વાત કરીએ તો અમે લોકો વિધાનસભા ચૂંટણીમાં પણ મુસ્લિમ નેતાઓને પ્રતિનિધિત્વ આપીશું. 

શું ભાજપ મુસ્લિમ વિરોધી છે?

ભાજપમાંથી કોઈ મુસ્લિમ આજ સુધી સાંસદ કે ધારાસભ્ય બની શક્યા નથી

ઝારખંડ ભાજપના પ્રવક્તા દીનદયાલ વર્ણવાલ આ વાત સાથે સહમત નથી. તેમણે દાવો કર્યો છે કે ભાજપ જ્ઞાતિ અને કોમનું રાજકારણ કરતી નથી. 

તેમણે કહ્યું, "અમે લોકો સૌના સાથ સૌના વિકાસની વાત કરીએ છીએ. અમારી સરકારે અઢી કરોડ ગરીબો માટે ઘર બનાવ્યાં, તો તેમની જ્ઞાતિ...